Publication: Magyar Közlöny
Issue: MK-2001-145 (Year: 2001, Number: 145)
Era: 1990-2004
Section: 53. számú melléklet a 102/2001. (XII. 16.) FVM rendelethez
Paragraph Index: 2513

g) Fatermesztés szempontjából a termőhelyi adatok szerint gazdaságtalannak minősített erdőtelepítések befejezettségi feltételei: ga) a terület fedettsége legalább ötven százalék, 2001/145. szám gb) a fás növényzet az egész területen egyenletesen oszlik el, gc) a be nem erdősült területfolt egyenként 0,5 ha-t, összesen a terület húsz százalékát nem haladja meg. E feltételek megléte esetén területcsökkentést nem kell alkalmazni. 2.2. Befejezetlen erdősítések műszaki átvétele A befejezetlen erdősítések műszaki átvételekor az erdőrészlet erdősítési kötelezettség alá vont területén a sikeresen erdősült részt, az eredményes területet helyszíni bejárással, tíz százalékos pontossággal kell megállapítani.

Source: https://magyarkozlony.hu/hivatalos-lapok/494e01ad39cb293e36a6ee642dbef8ebf158005e/dokumentumok/9a2e5fb17d21215a4b538b9ef5fa9f0dd7d6508c/letoltes